钦定古今图书集成/明伦汇编/氏族典/第243卷 > 张君房
## 钦定古今图书集成/明伦汇编/氏族典/第243卷 > 张君房

按《尚友录》：君房，安陆人，为著作郎。真宗时，日本遣使
入贡，诏本国建寺，使者乞词臣撰寺记。时直院之文，
多君房代为之。既宣令撰寺记，使者待命，而君房醉
饮市楼，索之不获，直院大窘。后杨亿改《闲忙令》曰：“世
上何人号最忙，紫微失却张君房。”或谓君房非醉，但
假此以拒使者耳。